26/06/2014 | Administración LocalMunicipal
Cerceda
Intervención
Convocatoria de subvencións de material escolar 2014-2015

Aprobación das bases da convocatoria de axudas dirixidas ás familias para libros de texto, material escolar e vestiario. Curso escolar 2014-2015 Aprobadas na xunta de goberno local celebrada o 11/06/2014 as bases da convocatoria pública de axudas dirixidas ás familias para libros de texto, material escolar e vestiario, ós efectos de abrir o prazo de solicitude das axudas aprobadas, publícase o presente anuncio. O devandito prazo comenza ó día seguinte ao se publicaren estas bases no Boletín Oficial da Provincia da Coruña e remata o 15 de xullo de 2014, dacordo co establecido nas bases aprobadas, e que se transcriben a continuación. Cerceda, 17 de xuño de 2014. O alcalde-presidente José García Liñares BASES DA CONVOCATORIA DE AXUDAS DIRIXIDAS ÁS FAMILIAS PARA LIBROS DE TEXTO, MATERIAL ESCOLAR E VESTIARIO. CURSO ESCOLAR 2014-2015 1.–OBXECTO. Constitúe o obxecto das presentes bases, convocar as axudas do Concello de Cerceda destinadas ás familias, para a adquisición de libros de texto, material escolar e vestiario básico.2.–GASTOS SUBVENCIONABLES.1. Subvencionarase os gastos derivados da compra de: a) Libros de texto, para o alumnado de educación infantil. b) Material escolar para o alumnado de educación infantil, educación primaria, educación secundaria obrigatoria e educación especial en idade escolar. c) Vestiario básico, para o alumnado de educación infantil, primaria, educación secundaria obrigatoria e educación especial. Os libros de lectura obrigatoria, o equipamento deportivo para actividades extraescolares coma (botas de fútbol, equipamento de fútbol.), o material curricular e o material didáctico e complementario, non é obxecto de financiamento desta convocatoria.3.–REQUISITOS.1. Para se beneficiar desta axuda, é preciso cumprir os seguintes requisitos: a) Estar empadroado/a e residir de xeito efectivo no concello de Cerceda e convivir cos menores para os que se solicita a axuda. b) Estar ao día no pagamento das obrigas tributarias co Concello de Cerceda. c) Que a/o alumna/o para quen se solicita a axuda teña a matrícula nalgún centro escolar do Concello de Cerceda ou nun centro de educación especial, durante o curso escolar 2014/2015 e non repita curso neste ano académico, en caso contrario, só poderá solicitar a axuda para adquisición de vestiario básico. d) Non ter pendente de xustificar ningunha subvención que lle concedese o Concello de Cerceda no exercicio anterior, ou ter desistido de forma motivada e por escrito. e) Non estar incursa nas prohibicións para obter a condición de persoa beneficiaria, recollidas no artigo 10 da Lei 9/2007, do 13 de xuño, de subvencións de Galicia. f) Cumprir os requisitos económicos que establece o punto 6 das presentes bases.4.–PERSOAS DESTINATARIAS. Unidades familiares de convivencia con menores a cargo, escolarizados/as en centros de ensinanza públicos do termo municipal de Cerceda, que cursen ou vaian cursar estudos do segundo ciclo de educación infantil (de 3 a 5 anos), ensinanza primaria ou secundaria obrigatoria (de 6 a 16 anos). Aos efectos desta convocatoria considéranse que forman a unidade familiar de convivencia os seguintes membros: – Cónxuxes ou titores legais ou parellas de feito ou situación análoga, – Os fillos e as fillas maiores de idade con discapacidade física, psíquica ou sensorial ou, incapacitados xudicialmente, suxeitos á patria potestade prorrogada. – Os fillos e as fillas solteiros/as menores de vinte e cinco anos no ano 2014 e que convivan no domicilio familiar. Asemade a efectos destas bases considerase familia monoparental as formadas por un único proxenitor/a con fillas/os menores ao seu cargo. No caso das casos das parellas de feito, separadas ou candos ambos proxenitores consten no libro de familia ou documentos que legalmente o substitúa deben aportar documento do xulgado que outorgue a custodia ou tutela dos fillos/as a un dos proxenitores/as para ser considerados familia monoparental. Os ingresos de todos os membros mencionados serán tidos en conta a efectos de determinar a situación económica da unidade de convivencia. Nos supostos de nulidade, separación ou divorcio a persoa destinataria da axuda será a o pai ou nai que teña atribuída a custodia do menor, de acordo co establecido no convenio regulador ou sentenza xudicial. No suposto de acollemento o/a destinatario/a da axuda será a persoa ou persoas que teñan adxudicada por resolución administrativa ou auto xudicial. En ningún caso poderán ser destinatarios/as da axuda os proxenitores privados da patria potestade dos fillos/as ou cando a tutela ou garda fora asumida por unha institución pública. Para acreditar os datos relativos á unidade familiar, a persoa solicitante presta o seu consentimento para que o Concello poida comprobar de oficio os datos do Padrón de habitantes correspondente ao seu domicilio, e solicitar ó departamento correspondente un informe de residencia das persoas convivintes pertencentes á unidade familiar.5.–LUGAR E PRAZO DE PRESENTACIÓN.1. As solicitudes, segundo o anexo I, deberán presentarse no Rexistro Xeral do Concello de Cerceda.2. O prazo para presentar as solicitudes será dende o día seguinte ao se publicaren estas bases no Boletín Oficial da Provincia da Coruña ata o 15 de xullo de 2014. O prazo terá carácter improrrogable.6.–CONTÍA DAS AXUDAS.1. As familias monoparentais, a) Que teñan unha renda per cápita mensual igual ou inferior ao 100% do IPREM, poderán beneficiarse do 100% da axuda establecida segundo o nivel educativo. b) Que teñan unha renda per cápita mensual entre o 100% e o 1,5 do IPREM, poderán beneficiarse do 50% da axuda establecida segundo o nivel educativo.2. O resto das familias, a) Que teñan unha renda per cápita mensual igual ou inferior ao 80% do IPREM, poderán beneficiarse do 100% da axuda establecida segundo o nivel educativo. b) Que teñan unha renda per cápita mensual entre o 80% e o 100% do IPREM, poderán beneficiarse do 50% da axuda establecida segundo o nivel educativo.3. No caso de que nunha mesma familia haxa varios alumnas/os que cumpran os requisitos destas bases, cada un delas/es recibirá a contía que lle corresponde segundo o establecido nesta convocatoria.4. No caso de que a/o alumna/o repita curso no ano escolar 2014/2015 e cumpra cos requisitos destas bases, só poderá ter dereito a axuda para a adquisición de vestiario básico. No caso de alumando con necesidades educativas especiais, e previo informe favorable do colexio, aínda que se trate de alumado repetidor poderá obter á subvención total que lle corresponda.5. Todas as familias que reúnan os requisitos establecidos no punto 3 das presentes bases e se atopen nalgunha situación económica das establecidas no presente punto, terán dereito ao 100% da axuda para vestiario básico.7.–SOLICITUDES E DOCUMENTACIÓN.1. As persoas que desexen optar ás axudas deberán presentar a solicitude segundo o anexo I. As solicitudes poderán obterse nas oficinas do Rexistro Xeral do Concello de Cerceda ou tamén poderán descargarse do portal web do concello, no enderezo electrónico http://www.cerceda.org. 2. Logo de cubrir a solicitude, (unha por cada menor) deberán presentala xunto coa documentación correspondente. A solicitude deberá ser asinada polo pai, a nai ou titor/a do alumno, excepto nos supostos de separación ou divorcio, nos cales deberá ser asinada polo proxenitor que teña a custodia do menor.3. Xunto coa solicitude, presentarase a seguinte documentación: a) Unha fotocopia do DNI da persoa solicitante da axuda. b) Fotocopia do Libro de familia, ou documento análogo que o substitúa c) Fotocopia do libro de familia numerosa. d) No caso de discapacidade dalgún membro da unidade familiar incluído na solicitude, deberá presentarse unha fotocopia compulsada do certificado do grao de minusvalía, o certificado da seguridade social de pensión de incapacidade permanente nos graos de total, absoluta ou grande invalidez ou a documentación que acredite a condición de pensionista de clases pasivas cunha pensión de xubilación ou retiro por incapacidade permanente para o servizo ou inutilidade. e) Informe de vida laboral completo e actualizado expedido pola tesourería da seguridade social, con data máxima de un mes antes da data de apertura de esta convocatoria. No caso de telo solicitado, presentarase a copia do resgardo de dita solicitude e axuntarase o informe en canto sexa emitido e recibido. As persoas que teñan a condición de empregados da administración publica e a súa vida laboral se rexa por entidades distintas da seguridade social deberán presentar certificación que substitúa a vida laboral. g) Impreso de autorización para obtención de datos tributarios do ano fiscal que corresponda de todas as persoas computables para o calculo de renda per càpita. As persoas non obrigadas a declarar presentarán igualmente dita autorización. É obriga e responsabilidade das familias estar ao corrente dos seus datos fiscais ante a axencia estatal da administración tributaria (anexo II). h) Un certificado bancario do IBAN onde se vaia a realizar o ingreso da axuda a nome da persoa solicitante da axuda. i) Declaración responsable de acordo co anexo III. j) Sentenza de divorcio, separación ou convenio regulador, de ser o caso. k) No caso de unións de feito ou situación análoga, copia de sentencia de garda, custodia. l) No caso de menores en situación de acollemento por resolución administrativa ou auto xudicial, copia de certificado do organismo competente. m) Declaración xurada da composición da unidade familiar (anexo IV). n) Autorización para solicitar os datos académicos do alumnado que concorre a esta convocatoria (anexo V). 2. Xustificantes de ingresos: a) Persoas traballadoras en activo: a.1.) Persoas traballadoras por conta allea: – Fotocopia das nóminas de xaneiro a maio de 2014, de tódolos membros computables da unidade de convivencia. a.1.) Persoas traballadoras por conta propia: – Fotocopia de pagos a conta do IRPF do primeiro trimestre do ano 2014, para empresarios/as ou profesionais (modelo 130 ou 131) – Fotocopia dos xustificantes das cotizacións a seguridade social e liquidacións dos pagos fraccionados de xaneiro a maio de 2014 (ambos incluídos). b) Pensionistas: – Xustificante da pensión mensual. As persoas perceptoras da pensión de incapacidade permanente total ou parcial, deberán presentar o informe de vida laboral e a tarxeta de demandante de emprego actualizada. c) Demandantes de emprego con prestación contributiva ou subsidio: – Certificado de prestacións do INEM dos meses de xaneiro a maio de 2014. – Vida laboral da seguridade social actualizada. d) Demandantes de emprego sen prestación: – Fotocopia da tarxeta de demandante de emprego, que terá unha antigüidade mínima de un mes, anterior a data da convocatoria. – Vida laboral da seguridade social actualizada. e) Persoas perceptoras de RISGA e RAI – Xustificante da contía mensual. – Copia do documento de notificación da concesión. f) Declaración de outras axudas (anexo VII) Cando por razón alleas á persoa solicitante, non sexa posible achegar a documentación requirida, poderá ser emendado mediante declaración responsable, sendo esta circunstancia obxecto de valoración polos servizos sociais. Cando coa solicitude se presente resgardo de haber solicitado algunha documentación precisa para tramitar a axuda, os documentos pendentes achegáranse en canto sexan recibidos.8.–CÁLCULO DA RENDA PER CÁPITA FAMILIAR MENSUAL.1. Enténdese por renda per cápita familiar mensual, a renda familiar dividida entre o número de membros da unidade familiar computables e entre cinco meses.2. Para o cálculo da renda per cápita terase en conta os datos económicos dos seis meses anteriores a solicitude e o importe do IPREM (indicador público de renda de efectos múltiples) do ano 2014 que é de 532,51 € mensuais.3. A renda familiar obterase da suma das rendas de cada un dos membros computables da familia que obteñan ingresos de calquera natureza.4. Caso de divorcio ou de separación legal dos pais, non se considerará membro computable quen non conviva co/a alumno/a. Non obstante, se for o caso, considerarase membro computable o novo cónxuxe ou persoa unida por análoga relación, e as rendas incluiranse dentro do cómputo da renda familiar. No seu caso, terase en conta tamén o importe percibido en concepto de pensión alimentaria do pai/nai que non conviva co alumno/a.5. Caso de separación ou divorcio dos proxenitores con custodia compartida acreditada mediante sentenza xudicial, as rendas de ambos os proxenitores incluiranse dentro do cómputo da renda familiar.9.–TRAMITACIÓN DAS SOLICITUDES.1. Dende o departamento de servizos sociais emitirase o informe proposta da resolución provisional e o órgano correspondente adoptará a resolución provisional. A resolución provisional publicarase no taboleiro de anuncios do concello, na paxina web do concello e no telefono de información de servizos sociais (981686068), concedéndose un prazo de 10 días para presentar alegacións e/ou emendar documentación. Nestas listas provisionais contemplaranse todas as solicitudes, as completas, as denegadas e as pendentes de emendar documentación, advertindo que neste último caso de non emendar no prazo establecido quedarán denegadas. A resolución definitiva e as listas de solicitudes admitidas e denegadas, serán publicadas no mesmo xeito que a resolución provisional. Ditas publicacións substituirán a notificación nos termos que se establecen no artigo 59.6. b e 60 da Lei 30/1992, do 26 de novembro, de réxime xurídico das administracións publicas e do procedemento administrativo común. Tanto a listas provisionais como as definitivas, publicaranse unicamente co número de documento de identidade que as persoas solicitantes presentaran. Cando se acredite que a persoa solicitante ten a condición de víctima de violencia de xénero, con orde de protección, a publicación no taboleiro de anuncios será substituída pola notificación individual, cando así o solicita a persoa interesada, segundo o disposto no artigo 61 da Lei 30/1992, do 26 de novembro, de réxime xurídico das administracións publicas e do procedemento administrativo común, en cumprimento coa Lei Orgánica de medidas de protección integral contra a violencia de xénero.10.–OBRIGAS DAS PERSOAS BENEFICIARIAS.1. Son obrigas das persoas beneficiarias das axudas as seguintes: a) Realizar o gasto de acordo coa finalidade para a que se lle concedeu a axuda económica. b) Acreditar o cumprimento da finalidade da subvención, coa presentación das facturas correspondentes dos gastos realizados. c) Someterse ás actuacións de comprobación por parte do Concello e as de control financeiro que lle corresponda á Intervención municipal. d) Cumprir con calquera outra obriga disposta no artigo 14 da Lei xeral de subvencións.2. Incumprir algunha destas obrigas poderase resolver coa suspensión do pagamento da axuda ou co seu reintegro.11.–DOCUMENTACIÓN PARA A XUSTIFICACIÓN.1. A xustificación da subvención farase coa presentación no Rexistro Xeral do Concello de Cerceda dos seguintes documentos: a) O anexo VI. b) A acreditación de realizar os gastos, da forma seguinte: – Coas correspondentes facturas, sendo obrigada a relación entre a actividade e o material adquirido. As facturas deberán conter, como mínimo, os seguintes requisitos: * Nome, razón social e NIF ou CIF de quen emite a factura. * Desagregación do IVE ou imposto correspondente; no caso de exención, deberá facerse constar expresamente na factura. * Nome e NIF ou CIF do beneficiario da subvención, debendo estar expedida a factura a nome da persoa solicitante da subvención. * Relación detallada do que se adquiriu * Número de factura, data e lugar de emisión e denominación de “factura”. c) Declaración de outras axudas (Anexo VII) 2. Deberán presentar xustificantes pola totalidade dos gastos efectuados para cada unha das actividades subvencionadas. De non ser así, o Concello modificará as contías en proporción ao efectivamente xustificado.3. Os documentos xustificativos corresponderán aos gastos feitos dende o día 15 de xuño ata o 11 de outubro de 2014 e solo serán subvencionados os que respondan de maneira indubidable á natureza da actividade subvencionada, e se realicen no prazo establecido.4. Os gastos subvencionables de equipamento básico, teñen que responder ao obxectivo de cobertura de necesidades básicas de vestiario, polo que ditas facturas serán obxectos de valoración técnica de servizos sociais.12.–PRAZO DE XUSTIFICACIÓN DOS GASTOS.1. O prazo para presentar no Rexistro Xeral do Concello de Cerceda a documentación xustificativa será do 13 ao 31 de outubro de 2014.2. De non presentar a xustificación dentro do prazo establecido nestas bases, entenderase que desiste da súa petición, polo que perderá o dereito a cobrala e polo que se anulará o correspondente compromiso, ambos por unha resolución da Alcaldía.3. Estes prazos entenderanse sen prexuízo do prazo de dez días que se concederá no caso de presentar a documentación incompleta.13.–PAGAMENTO DA SUBVENCIÓN.1. O pagamento da subvención concedida farase efectivo logo de presentar a documentación xustificativa dos gastos realizados.2. Logo de examinar a documentación xustificativa presentada, o órgano competente valorará si se cumpriu a finalidade básica obxecto da subvención e neste caso proporá que se efectúe o aboamento.3. No suposto de presentar a totalidade dos xustificantes de pagamento requiridos e que se certifique o cumprimento dos obxectivos con respecto ás previsións iniciais, aboarase a totalidade da subvención.4. Nos supostos de non presentar a totalidade dos xustificantes requiridos ou de non certificar o cumprimento da totalidade dos obxectivos con respecto ás previsións iniciais, aboarase, de forma provisional, segundo o importe xustificado ou segundo a desviación das previsións iniciais. DISPONIBILIDADE ORZAMENTARIA. Para as subvencións incluídas na presente convocatoria, reservarase crédito na aplicación orzamentaria 324.480.00: “Servizos complementarios de educación. Axudas a familias e institucións sen fins de lucro” dos vixentes orzamentos do Concello de Cerceda, por importe total de 21.000,00 €. DISPOSICIÓN ADICIONAL. Para o non previsto nesta convocatoria, estarase ao previsto no título V de subvencións, das bases de execución do orzamento vixente do Concello de Cerceda e a lexislación estatal e autonómica en materia de subvencións. ANEXO I DATOS DO/A SOLICITANTE (pai, nai ou titor/a) ENDEREZO FILLO/A PARA OS QUE SE SOLICITA A AXUDA OUTROS/AS MEMBROS/AS DA UNIDADE FAMILIAR DOCUMENTACIÓN QUE SE XUNTA  Solicitude normalizada (anexo I)  Fotocopia do DNI do pai, nai ou titor/a  Fotocopia do libro de familia  Fotocopia do libro de familia numerosa  Certificado de discapacidade  Sentenza de divorcio ou de separación, de acreditar ser familia monoparental copia da sentenza de garda/custodia.  Resolución administrativa de acollemento familiar.  Informe do colexio favorable, no caso alumnado repetidor con necesidades educativas especiais.  Autorización para que o Concello de Cerceda poida recadar os datos tributarios (anexo II)  Informe de vida laboral de todos os membros da unidade familiar maiores de idade (completo e actualizado)  Acreditación de ingresos económicos:  Nóminas de xaneiro a maio 2014 de tódolos membros computables  Pagos a conta do IRPF (modelo 130 ou 131)  Fotocopia da cotización á seguridade social (xaneiro a maio 2014)  Certificado de prestacións do INEM de xaneiro a maio 2014  Tarxeta de demandante de emprego actualizada  Xustificantes da contía da pensión mensual que perciban, de ser o caso.  Certificado bancario do IBAN a nome da persoa solicitante  Declaración responsable (anexo III)  Declaración xurada dos membros integrantes da unidade familiar (anexo IV)  Autorización para que o Concello de Cerceda poida recadar os datos académicos (anexo V) Cerceda, _______ de ____________________ de 2014 (sinatura) SR. ALCALDE DO CONCELLO DE CERCEDA (A Coruña) ANEXO II AUTORIZACIÓN DA PERSOA BENEFICARIA PARA QUE O CONCELLO DE CERCEDA POIDA RECADAR DATOS TRIBUTARIOS Á AXENCIA TRIBUTARIA RELATIVOS AO NIVEL DE RENDA (IRPF) D./Dna., co DNI/NIE núm., co motivo da solicitude de axudas para a adquisición de libros de texto, material escolar e vestiario básico, de acordo coa convocatoria de subvencións para o curso escolar 2014-2015. AUTORIZO ao Concello de Cerceda para que, conforme co disposto no artigo 2.4º da Orde do Ministerio de Economía e Facenda do 18 de novembro de 1999, solicite da Axencia Estatal de Administración Tributaria os datos en relación co cumprimento das miñas obrigas tributarias estatais e os datos tributarios relativos ao exercizo 2013. Cerceda,. de. de 2014 Sinatura Datos doutros membros da familia cuxos ingresos son computables de acordo coas bases da convocatoria. Cerceda, …………. de ……………. de 2014 ANEXO III DECLARACIÓN RESPONSABLE D./Dna., co DNI núm., DECLARO baixo a miña responsabilidade, – Que estou ao corrente no cumprimento das obrigas tributarias coa Axencia Estatal de Administración tributaria e coa Administración autonómica, e fronte á Seguridade Social (artigos 13. e), 14. b) e e) da Lei 38/2003, de 17 de novembro, xeral de subvencións) nos termos previstos nos artigos 22 a 24 do Regulamento de desenvolvemento da citada lei. – Que non estou incurso/a nas prohibicións para obter a condición de persoa beneficiaria, recollidas nos artigos 13 da Lei 38/2003, de 17 de novembro, xeral de subvencións e 10 da Lei 9/2007, do 13 de xuño, de subvencións de Galicia. – Así mesmo, declaro non ter pendente de xustificación ningunha subvención concedida polo Concello de Cerceda no exercicio anterior ou ter desistido de forma motivada e por escrito. Cerceda,. de. de 2014. Sinatura ANEXO IV DECLARACIÓN XURADA D./Dna., co DNI núm., DECLARO baixo a miña responsabilidade, Que os membros da unidade familiar son os seguintes: Cerceda,. de. de 2014. ANEXO V AUTORIZACIÓN DA PERSOA BENEFICARIA PARA QUE O CONCELLO DE CERCEDA POIDA RECADAR DATOS ACADÉMICOS DO ALUMNADO QUE CONCORRE A CONVOCATORIA DE MATERIAL ESCOLAR D./Dna., co DNI/NIE., como pai, nai, titor ou titora dos menores que concorren a convocatoria de material escolar e co motivo da solicitude de axudas para a adquisición de libros de texto, material escolar e vestiario básico, de acordo coa convocatoria de subvencións para o curso escolar 2014-2015. AUTORIZO ao Concello de Cerceda para que solicite aos centros educativos enmarcados no concello de Cerceda os datos académicos do seguinte alumnado. Cerceda,. de. de 2014. Sinatura Datos do menos Cerceda, …………. de ……………. de 2014. ANEXO VI DATOS DO/A SOLICITANTE (pai, nai ou titor/a) ENDEREZO FILLOS/AS EN IDADE ESCOLAR XUSTIFICANTES QUE SE ACHEGAN DOCUMENTACIÓN QUE SE XUNTA  Orixinais ou fotocopias compulsadas das facturas correspondentes ao gasto realizado  Declaración de outras axudas (anexo VII) Cerceda, _______ de ____________________ de 2014. (sinatura) SR. ALCALDE DO CONCELLO DE CERCEDA (A Coruña) ANEXO VII DECLARACIÓN XURADA DE OUTRAS AXUDAS D./Dna. Con DNI. -. Declaro baixo a miña responsabilidade, Que,  NON teño solicitadas nin concedidas ningunha axuda para o mesmo concepto que o subvencionado por esta convocatoria.  SI teño solicitadas ou concedidas as seguintes axudas para o mesmo concepto. Cerceda, _______ de ____________________ de 2014. (sinatura) SR. ALCALDE DO CONCELLO DE CERCEDA (A Coruña)